CELEX: 62021CN0775
Language: fi
Date: 2021-12-15 00:00:00
Title: Asia C-775/21: Ennakkoratkaisupyyntö, jonka Curtea de Apel Bucureşti (Romania) on esittänyt 15.12.2021 – Blue Air Aviation SA v. UCMR – ADA Asociaţia pentru Drepturi de Autor a Compozitorilor

10.5.2022   
            
            
               FI
            
            
               Euroopan unionin virallinen lehti
            
            
               C 191/7
            
         
      Ennakkoratkaisupyyntö, jonka Curtea de Apel Bucureşti (Romania) on esittänyt 15.12.2021 – Blue Air Aviation SA v. UCMR – ADA Asociaţia pentru Drepturi de Autor a Compozitorilor
      (Asia C-775/21)
      (2022/C 191/09)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Curtea de Apel Bucureşti
      
         Pääasian asianosaiset
      
      
         Valittaja: Blue Air Aviation SA
      
         Vastapuoli: UCMR – ADA Asociaţia pentru Drepturi de Autor a Compozitorilor
      
         Ennakkoratkaisukysymykset
      
      
                  1)
               
               
                  Onko tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annetun Euroopan parlamentin ja neuvoston direktiivin 2001/29/EY (1) 3 artiklan 1 kohdan säännöksiä tulkittava siten, että musiikkiteoksen tai musiikkiteoksen katkelman levittäminen liikennelentokoneessa, jossa on matkustajia, nousun tai laskun yhteydessä tai milloin tahansa lennon aikana lentokoneen yleisen kaiutinjärjestelmän välityksellä on kyseisessä artiklassa tarkoitettua yleisölle välittämistä, kun otetaan huomioon erityisesti (vaikkakaan ei yksinomaan) tällaisen välittämisen voiton tavoittelua koskeva kriteeri?
                  Jos ensimmäiseen kysymykseen vastataan myöntävästi:
               
            
                  2)
               
               
                  Onko se, että lentokoneessa on lentoliikenteen turvallisuutta koskevassa sääntelyssä edellytetty kaiutinjärjestelmä, riittävä peruste olettaa, että kyseisessä lentokoneessa yleisölle välitetään musiikkiteoksia?
                  Jos kysymykseen vastataan kieltävästi:
               
            
                  3)
               
               
                  Onko se, että lentokoneessa on lentoliikenteen turvallisuutta koskevassa sääntelyssä edellytetty kaiutinjärjestelmä ja ohjelmisto, joka mahdollistaa sen, että mainitun järjestelmän kautta voidaan välittää (suojattuja musiikkiteoksia sisältäviä) äänitteitä, riittävä peruste olettaa, että kyseisessä lentokoneessa yleisölle välitetään musiikkiteoksia?
               
            
         (1)  EUVL 2001 L 167, s. 10.